Ли Кеќанг на средба со македонскиот премиер Никола Груевски во 2013 г.
**Ли Кеќанг** (кинески: 李克强, пинјин: *Lǐ Kèqiáng*; р. 1 јули 1955) — кинески економист и тековен премиер на НР Кина и секретар на Државниот совет. Како таков, тој е шеф на владата и водечка личност во економската политика на државата. Ли е втор човек во Постојаниот комитет на Политбирото, кој е де факто врховен политички орган во земјата. Од 2008 до 2013 г, Ли бил на функцијата прв вицепремиер во мандатот на премиерот Вен Ѓабао. Имал разни официјални должности, меѓу кои економски развој, контрола на цените, финансиска политика, климатски промени и макроекономско управување.

Кариерата ја започнал вклучувајќи се во редовите на Сојузот на комунистичката младина. Од 1998 до 2004 г, бил управник и партиски секретар на покраините Хенан и Љаонинг. Ли е претставник на „петтото поколение" на раководството на Комунистичката партија на Кина.

Детство и младост
-----------------

Ли Кеќанг е роден на 1 јули 1955 г. во Дингјуен, во покраината Анхуеј. Татко му бил покраински функционер. Откако го завршил средното образование за време на Културната револуција, бил испратен на работа во руралното подрачје на Фенгјанг, Анхуеј, каде подоцна се зачленил во Комунистичката партија (КПК) и постепено дошол до местото партиски началник на производниот одред. Во овој период се занимавал со проучување на општествено-политичката мисла, за што ја добил наградата „Извонреден изучувач на маоизмот".

Откако се вратил дома, татко му му понудил да го подготвува за околиски партиски началник, но Ли ја одбил понудата, одлучувајќи да студира право на Пекиншкиот универзитет. Откако дипломирал и станал претседател на студентскиот совет, продолжил со образованието и се стекнал со докторат по правни науки. Во 1980 г. станал Секретар на универзитетскиот огранок на Сојузот на комунистичката младина (СКМК). Во 1982 г. станал дел од раководството (секретаријатот) на СКМК и бил во потесна соработка со Ху Ѓинтао, кој ја изградил својата кариера по истиот пат. Во 1993 г. станал генерален секретар на СКМК, каде се задржал сè до 1998 г.

Политичка кариера
-----------------

### Покраински функции

Во јуни 1998 г. Ли станал најмладиот покраински челник во Кина кога бил назначен за управник на Хенан на возраст од 43 г. Според неговите соработници, одбивал да учествува на гозби и други раскошни свечености неповрзани со службата во име на неговата посветеност на борбата против сиромаштијата.

На должноста бил поборник за економски развој на Хенан, правел обиколки низ сите краишта и успеал да ја претвори сиромашната покраина во стопански напредна и привлечна за инвестиции. Единствено не успеал да се справи со епидемијата на ХИВ/СИДА во руралните подрачја.

Во декември 2004 г. бил назначен за партиснки началник на Љаонинг. Во оваа покраина се истакнал со проектот „Пет точки во една линија", поврзувајќи ги Даљен и Дандунг, како и низа други пристанишни градови во поопфатна мрежа со цел да се подобри протокот на стоки во трговијата.

### Државна политика

Ли постапено се издигнал до втор човек во Постојаниот комитет на Политбирото и станало извесно дека тој ќе биде наследник на Вен Ѓабао на местото Премир на Државниот совет (2013).

Претпоставките дека Ли ќе стапи во државниот врв се потврдиле на XVII седница на Националното народно собрание, кога бил изгласан за член на Постојаниот комитет на Политбирото (ПКП) во октомври 2007 г. Ли бил и во потесниот круг на можни наследници на Ху Ѓинтао како генерален секретар на КПК. Меѓутоа, во ноември 2013 г. на функцијата застанал неговиот колега од Политбирото, Си Ѓинпинг. На Националното народно собрание во 2008 г, Ли е избран за прворангиран вицепремиер на државата, така подоцна наследувајќи го Вен Ѓабао на премиерската функција.

Со стапувањето во Постојаниот комитет, Ли ги добил најважните ресори во кинеската влада, воедно постепено подготвувајќи се за премиерското место. Првиот значаен јавен настап на Ли е неговото обраќање на Светскиот економски форум во Давос, Швајцарија во 2010 г, каде дал краток преглед на долгорочната развојна визија Кина пред светските политичари и претприемачи. Во обраќањето дал особен нагласок на потребата од одржлив развој, одржлива енергетика, намалување на економската нееднаквост и осовременувањето на главните стратешки индустриски гранки. Во говорот, Ли ја потврдил посветеноста на Кина на мирен развој и зголемување на уделот на домашната побарувачка наспроти надворешните притисоци предизвикани од глобалната финансиска криза, но и предупредил за опасноста на протекционизмот. Во следниот дел од излагањето ја споменал и важноста на меѓународниот развој и меѓународните финансиски реформи и побарал глобална управна структура која „подобро ги одразува промените во глобалниот политичко-економски пејзаж".

Во февруари 2010, Ли одржал говор пред министерите и покраинските управници за важноста на измените во економската структура на земјата во име на развојот во иднина, со особен нагласок на домашната потрошувачка и урбанизацијата. Во излагањето истакнал и дека Кина ќе се пренасочи кон зголемување и зајакнување на средната класа, што треба го сочинува најголемиот дел од населението.

Ли исто така ја истакнал важноста на индустријализацијата, урбанизацијата и осовременувањето на кинеското земјоделство со цел да се подобри неговата конкурентност, прехранбената сигурност, енергетската сигурност, поволноста на домувањето и здравството.

Во август 2011, Ли остварил официјална посета на Хонгконг, воедно посетувајќи го и Хонгконшкиот универзитет.

### Премиерство

На XII заседание на Националното народно собрание на 15 март 2013 г, Ли Кеќанг бил избран за премиер на НР Кина, со што станал втор човек во државата по претседателот Си Ѓинпинг. Оваа функција ја презел од неговиот претходник, Вен Ѓабао, кој заминал во пензија и, како него, се очекува да служи два мандата. На 16 март, собранието ги избрало Џанг Гаоли, Љу Јендунг, Ванг Јанг и Ма Кај за вицепремиери. Првиот поважен говор го одржал на 17 март, во завршниот дел на седницата на собранието, повикувајќи ги политичарите на внимателно трошење на државните средства, поголема финансиска праведност и повеќе економски реформи. Според него, од особено значење економијата да се заснова на локална потрошувачка наместо досегашната политика на извозно стопанство.

#### Надворешна политика

Ли Кеќанг ја остварил првата посета во странство на 18 мај 2013 г. во Индија со цел да најде решение за пограничниот спор и да ги поттикне економските врски со земјата. Потоа го посетил и Пакистан, истакнувајќи ја важноста на големото пријателство и братство помеѓу двете земји.

Првите официјални посети во Европа Ли ги остварил во Швајцарија и Германија, каде се сретнал со државниот врв на двете земји.

Кон средината на годината, Ли остварил и средби со македонскиот премиер Никола Груевски и шефот на МНР, Никола Попоски во состав на кинеската иницијатива за инвестиции и соработка со земјите од Средна и Источна Европа.

Наводи
------

1. ↑  „China's new top Party leaders make debut". *China.org.cn*. 15 ноември 2012. Посетено на 22 ноември 2012. На `|first=` му недостасува `|last=` (help)
2. ↑  „《多维月刊》：李克强出身非平民，成长靠恩师（2）". Dwnews.com. 28 ноември 2008. Посетено на 18 март 2013.
3. ↑  „Duowei: Li Keqiang helps Henan fight off the poverty". .chinesenewsnet.com. 10 јуни 2007. Посетено на 18 март 2013.
4. 1 2  Maidment, Paul (28 јануари 2010). „China's Li Delivers A Polished Future". *Forbes*.
5. ↑  Ли, Кеќанг. „Годишна средба во Давос за 2010 г. — Посебно обраќање на Ли Кеќанг". Светски економски форум (YouTube). Посетено на 4 јуни 2010.
6. ↑  Ли, Кеќанг. „Прашања по измените во економската структура на Кина (关于调整经济结构促进持续发展的几个问题)". Чуше. Архивирано од изворникот на 2010-06-04. Посетено на 1 јуни 2010.
7. ↑  „архивски примерок". Архивирано од изворникот на 2010-06-08. Посетено на 2013-07-25.
8. ↑  Xinhua News Agency (11 октомври 2010). „China's vice premier urges accelerating industrialization, urbanization". Сјинхуа. Посетено на 22 октомври 2010.
9. 1 2  „China confirms Li Keqiang as premier". *BBC*. 15 март 2013. Посетено на 15 март 2013.
10. ↑  „Li Keqiang named Chinese premier, government's second most powerful post". *CNN*. 15 март 2013. Посетено на 17 март 2013.
11. ↑  „Who's Who in China's New Government Leadership Lineup". *Bloomberg*. 16 март 2013. Посетено на 16 март 2013.
12. ↑  DING QINGFEN (26 март 2013). „Premier Li Keqiang focuses on consumption". China Daily.
13. ↑  Сјинхуа (2013-3-31). „Premier Li calls for courage, wisdom in upgrading economy". Проверете ги датумските вредности во: `|date=` (help)
14. ↑
15. ↑
16. ↑  Ли посети четири земји — China Daily (англиски)
17. ↑  „Премиерот Груевски денеска на средби со претседателот и со премиерот на Кина". Нетпрес. 2 јули 2013. Посетено на 4 јули 2013.[*мртва врска*]

Надворешни врски
----------------

|  |  |
| --- | --- |
| Ризница | „Ли Кеќанг" на Ризницата ? |

* Профил на Ли Кеќанг  — „Синхуа" (англиски)

|  |  |  |  |
| --- | --- | --- | --- |
| 

| * п
* р
* у
Премиери на НР Кина |
| --- |
|  |
| Кина

 Џоу Енлај **·**  Хуа Гуофенг **·**  Џао Ѕејанг **·**  Ли Пенг **·**  Џу Жунгѓи **·**  Вен Ѓабао **·**  Ли Кеќанг 
 |

 |

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Старешини на Државниот совет на НР Кина |
| --- |
|  |
| Премиер | 
* Ли Кеќанг

 |  |
|  |
| Вицепремиери | 
* Џанг Гаоли
* Љу Јендунг
* Ванг Јанг
* Ма Кај

 |
|  |
| Државни советници | 
* Јанг Ѓинг
* Чанг Ванќуен
* Јанг Џечи
* Гуо Шенгкуен
* Ванг Јунг

 |
|  |
| Ген. секретар | 
* Јанг Ѓинг

 |

 |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Кина Државен совет на НР Кина |
| --- |
|  |
| Општа служба |
|  |
| Членови на ДС (кабинет)(на пленарни седници) | 

|  |  |
| --- | --- |
| Извршни членови | 
* Премиер
* Вицепремиери
* Државни советници
* Генерален секретар

 |

* Министри на министерствата и комисиите
* Главен ревизор
 | Амблем на НР Кина |
|  |
| Министерстваи комисии | 
* Земјоделство
* Граѓански работи
* Трговија
* Култура
* Развој и реформи
* Образование
* Заштита на околината
* Малцински работи
* Финансии
* Надворешни работи
* Здравство и планирање на семејството
* Домување и урбано-рурален разој
* Труд и социјала
* Индустрија и информатика
* Правда
* Земјиште и ресурси
* Ревизорска служба
* Одбрана
* Народна банка
* Јавна безбедност
* Наука и технологија
* Државна безбедност
* Надзор
* Транспорт
* Водостопанство

 |
|  |
| Посебна организација | 
* Комисија за надзор и управување со државна сопственост

 |
|  |
| Организации | 
* Национална управа за туризам
* Советничка служба на Државниот совет
* Општа и царинска управа
* Општа управа за печат и издаваштво
* Општа управа за контрола на квалитетот, инспекција и карантин
* Управа за владини служби при Државниот совет
* Национално биро за спречување на корупција
* Национална статистичка служба
* Државна управа за производство и трговија
* Национална управа за верски работи
* Државна управа за радио, филм и телевизија
* Државна даночна управа
* Државна управа за безбедност при работа
* Државна управа за шумарство
* Државна управа за спорт
* Државна служба за интелектуална сопственост

 |
|  |
| Управни служби | 
* Хонгконшки и макајски работи
* Информативна
* Законодавна
* Дијаспора
* Истражување
* Тајвански работи
	+ Здружение за односи со Тајван

 |
|  |
| Установи | 
* Академија на инженерството
* Академија на науките
* Академија на општествените науки
* Регулаторна комисија за банкарство
* Центар за развојни истражувања
* Сеизмолошка управа
* Регулаторна комисија за осигурување
* Метеоролошка управа
* Национален совет за социјалниот фонд
* Национален природонаучен фонд
* Национална улилишна управа
* Регулаторна комисија за хартии од вредност
* Државна архивска управа
* Регулаторна комисија за електродистрибуција
* Новинска агенција „Синхуа"

 |
|  |
| Управи и службина министерстватаи комисиите | 
* Управа за атомска енергетика
* Управа за цивилно воздухопловство
* Национална управа за заштита на државни тајни
* Национална управа за енергетика
* Национална управа за атомска безбедност
* Национална вселенска управа
* Државна управа за наука, технологија и воена индустрија
* Државна управа за безбедност во јагленокопи
* Државна управа за културно наследство
* Државна девизна управа
* Државна управа за странски стручњаци
* Државна управа за жито
* Државна управа за традиционална кинеска медицина
* Државно биро за писма и повици
* Државно биро за државни службеници
* Државно биро за земјомер и картографија
* Државна криптографска управа
* Државна управа за храна и лекови
* Државна јазична управа
* Државна океанска управа
* Државно поштенско биро
* Државна управа за тутунски монопол
	+ Национално тутунско претпријатие

 |
|  |
| Други агенции | 
* Служба за врски со САР Хонгконг
* Служба за врски со САР Макао
* Национална комисија за енергетика
* Државна комисија за реформи во јавниот сектор

 |
|  |
| Државен совет = Централна народна влада (по устав, од 1954 г. наваму) |

 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 76117719
* LCCN: no2008027457
* ISNI: 0000 0000 4758 9984
* GND: 1027326110

 |

 |